
	Konkursa procedūras ar sarunām “GSM ierīču atrašanās vietas noteicēja ierīkošana gaisa kuģiem”
(Id. Nr. VRS 2023/36-02-AVP-RPVP) nolikuma
2. pielikums
[bookmark: _GoBack]Gala līguma projekts



LĪGUMS Nr. 
par GSM ierīču atrašanās vietas noteicēja ierīkošanu gaisa kuģiem
Rīgā

Parakstīšanas datums 
ir pēdējā pievienotā droša elektroniskā 
paraksta un tā laika zīmoga datums				                                    

	Valsts robežsardze, vienotais reģistrācijas kods: 90000086402 (turpmāk — Pasūtītājs), tās priekšnieka vietnieka (Galvenās pārvaldes priekšnieka) [vārds, uzvārds] personā, kurš rīkojas uz Valsts robežsardzes 2017. gada 27. decembra reglamenta Nr. 32 “Valsts robežsardzes reglaments” pamata,  no vienas puses, un 
[Iepirkuma procedūras uzvarētāja nosaukums], [vienotais reģistrācijas kods] (turpmāk — Izpildītājs), tās [pilnvarotās personas amats, vārds, uzvārds] personā, kurš rīkojas saskaņā ar [pilnvarojumu apliecinošā dokumenta nosaukums], no otras puses, 
abi kopā turpmāk — Puses un katrs atsevišķi — Puse, 
pamatojoties uz Eiropas Savienības Finansiālā atbalsta instrumenta robežu pārvaldībai un vīzu politikai ietvaros  īstenojamo projektu Nr. VRS/RPVP/2023/4 “Izmitināšanas un uzturēšanas līdzekļu iegāde Valsts robežsardzes vajadzībām” un Valsts robežsardzes rīkotās konkursa procedūras ar sarunām “GSM ierīču atrašanās vietas noteicēja ierīkošana gaisa kuģiem” (iepirkuma identifikācijas numurs VRS 2023/36-02-AVP-RPVP; turpmāk — Iepirkums) rezultātiem un iesniegto piedāvājumu, noslēdz šādu publiskā iepirkuma līgumu (turpmāk — Līgums):

1. LĪGUMA PRIEKŠMETS

 	Pasūtītājs pasūta un samaksā, bet Izpildītājs veic 1 (viens) GSM ierīču atrašanās vietas noteicēja (turpmāk — Prece) piegādi un Preces instalācijas ierīkošanu divos Pasūtītāja gaisa kuģos (turpmāk viss kopā — Pakalpojums) atbilstoši tehniskajam piedāvājumam (Līguma 1. pielikums; turpmāk — Tehniskais piedāvājums), finanšu piedāvājumam (Līguma 2. pielikums) un Līguma noteikumiem.

2. LĪGUMCENA UN NORĒĶINU KĀRTĪBA

2.1. Kopējā līgumcena, ko Pasūtītājs samaksā Izpildītājam par Pakalpojumu (turpmāk — Līgumcena), ir  <summa skaitļiem> EUR (<summa vārdiem>).
2.2. Līgumcenā iekļauti visi ar Pakalpojumu saistītie Izpildītāja tiešie un netiešie izdevumi, tai skaitā visi nodokļi (izņemot pievienotās vērtības nodokli, turpmāk — PVN) un nodevas.
2.3. PVN tiek aprēķināts un maksāts saskaņā ar Latvijas Republikas normatīvajiem aktiem.
2.4. Apmaksu par Pakalpojumu Pasūtītājs veic 25 (divdesmit pieci) kalendāro dienu laikā pēc Pakalpojuma nodošanas akta (akta forma — Līguma 3. pielikums) parakstīšanas, attaisnojuma dokumenta un Līguma 7. punktā paredzētā garantijas laika saistību izpildes garantijas saņemšanas dienas.
2.5. Pusēm vienojoties, Pasūtītājs var samaksāt avansā līdz 20 % (divdesmit procenti) no Līgumcenas. Avansa apmaksu Pasūtītājs veic Līguma 2.4. apakšpunktā noteiktajā termiņā pēc dienas, kad Pasūtītājs saņēmis no Izpildītāja Līguma 3. punktā paredzēto avansa atmaksas garantiju un attiecīgu attaisnojuma dokumentu. 
2.6. Izpildītājs attaisnojuma dokumentu nosūta ierakstītā pasta sūtījuma veidā uz šādu adresi: Valsts robežsardzes Aviācijas pārvalde, “Jaunsmilgas”, Runtorta, Isnaudas pagasts, Ludzas novads, Latvijas Republika, LV-5701. Ja Izpildītājs iesniedz attaisnojuma dokumentu, kas ir elektroniskais rēķins atbilstoši Latvijas Republikas normatīvo aktu prasībām par piemērojamo elektroniskā rēķina standartu, Izpildītājs šādu attaisnojuma dokumentu nosūta uz Pasūtītāja atbildīgās personas e-pastu un uz e-pastu avp@rs.gov.lv.
2.7. Par maksājuma izpildes dienu tiek uzskatīta diena, kad Pasūtītājs ir nodevis Valsts kasei attaisnojuma dokumenta apmaksas maksāšanas uzdevumu.
2.8. Puses sedz savus izdevumus, kas saistīti ar naudas pārskaitījumiem.

3. AVANSA ATMAKSAS GARANTIJA

3.1. Ja Puses vienojušās par avansa maksājumu, tad Izpildītājs 1 (viens) mēneša laikā pēc Līguma stāšanās spēkā iesniedz Pasūtītājam kredītiestādes vai apdrošināšanas sabiedrības (turpmāk — kredītiestāde) izdotu avansa atmaksas garantiju, Izpildītājs iesniedz Pasūtītājam avansa atmaksas garantiju, kas pēc satura atbilst Līguma 5. pielikumā noteiktajam paraugam.
3.2. Pasūtītājs ir tiesīgs atteikties pieņemt Izpildītāja iesniegto avansa atmaksas garantiju un Izpildītājs, ja Pasūtītājs to pieprasa, iesniedz Pasūtītājam jaunu avansa atmaksas garantiju, ja:
3.2.1. avansa atmaksas garantija pēc satura neatbilst Līguma 5. pielikumā noteiktajam paraugam;
3.2.2. kredītiestāde, kas izdevusi avansa atmaksas garantiju, nav reģistrēta Eiropas Savienības dalībvalstī;
3.2.3. kredītiestāde, kas izdevusi avansa atmaksas garantiju, nav saņēmusi atļauju (licenci) kredītiestādes darbībai atbilstoši tās valsts normatīvajiem aktiem, kurā tā reģistrēta;
3.2.4. ir pasludināts kredītiestādes, kas izdevusi avansa atmaksas garantiju, maksātnespējas process, ir apturēta kredītiestādes saimnieciskā darbība, ir uzsākta tiesvedība par kredītiestādes bankrotu vai ir ziņas, kas liecina, ka līdz avansa atmaksas garantijas spēkā esamības beigu termiņam kredītiestāde tiks likvidēta.
3.3. Pasūtītājs ir tiesīgs izmantot avansa atmaksas garantiju (t.i., pieprasīt kredītiestādei, kas izdevusi garantiju, izmaksāt Pasūtītājam visu vai daļu no garantijā paredzētās naudas summas), lai atgūtu naudu, ko Pasūtītājs samaksājis Izpildītājam kā avansu par Pakalpojuma izpildi, gadījumā, ja Līgums ir izbeigts un Izpildītājam saskaņā ar Līgumu ir pienākums atmaksāt Pasūtītājam visu vai daļu no saņemtā avansa.

4. PAKALPOJUMA NODOŠANAS KĀRTĪBA UN TERMIŅŠ

4.1. Pakalpojuma izpildes termiņš un vieta noteikta Tehniskajā piedāvājumā. 
4.2. Pasūtītājs nodrošina Izpildītājam piekļuvi Pasūtītāja rīcībā esošajām iekārtām un objektiem tādā apjomā un veidā, lai Izpildītājam būtu iespējams izpildīt Pakalpojumu.
4.3. Pēc Pakalpojuma izpildē ietilpstošo darbību pabeigšanas, Izpildītājs Pakalpojumu nodod Pasūtītājam, iesniedzot 3 (trīs) darba dienu laikā Pasūtītājam parakstītu Pakalpojuma nodošanas aktu (akta paraugs — Līguma 3. pielikums), Preces lietotāja instrukciju rokasgrāmatu (Operations manual), Preces uzstādīšanas/noņemšanas no helikoptera rokasgrāmatu (Installation manual), helikoptera iekšējās un ārējās elektroinstalācijas rasējumus, lidojumderīguma uzturēšanas norādījumus (Instructions for continued airworthiness).
4.4.  Pirms pieņemt Pakalpojumu, atzīstot to par izpildītu atbilstoši Līguma noteikumiem, Pasūtītājs ir tiesīgs 3 (trīs) kalendāro dienu laikā veikt Pakalpojuma pārbaudi. Pasūtītājs šo 3 (trīs) kalendāro dienu laikā veic vienu no šādām darbībām:
4.4.1. paraksta Pakalpojuma nodošanas aktu, ja Pakalpojums atbilst Līguma noteikumiem;
4.4.2. nosūta Izpildītājam rakstisku pretenziju par atteikšanos pieņemt Pakalpojumu, ja Pakalpojums neatbilst Līguma noteikumiem.
4.5. Ja Pasūtītājs atsakās pieņemt Pakalpojumu, Izpildītājam bez atlīdzības jānovērš konstatētā Pakalpojuma neatbilstība Līguma noteikumiem. Pēc Pakalpojuma neatbilstības Līguma noteikumiem novēršanas tā pārbaude notiek atkārtoti, ievērojot Līgumā noteikto sākotnējo Pakalpojuma pārbaudes kārtību.
4.6. Ja Izpildītājs, novēršot Pakalpojuma neatbilstību Līguma noteikumiem, kavē Pakalpojuma izpildes termiņu, tad Izpildītājs maksā Pasūtītājam Līguma 9.1. apakšpunktā noteikto līgumsodu par katru kavējuma dienu, tostarp dienām, kurās veikta Pakalpojuma izpildes pārbaude.

5. PUŠU SAISTĪBAS

5.1. Pasūtītājs ir tiesīgs ar vienpusēju rakstisku paziņojumu apturēt Līguma izpildi uz 1 (viens) mēnesi šādos gadījumos:
5.1.1. Ministru kabinetā ir ierosināta Ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts Ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
5.1.2. saskaņā ar Ārvalstu finanšu instrumenta vadībā iesaistītas iestādes vai Ministru kabineta lēmumu.
5.2. Pasūtītāja tiesības:
5.2.1. dot Izpildītājam saistošus norādījumus attiecībā uz Līguma izpildi, ciktāl tie negroza Līguma noteikumus un nepaplašina Līguma priekšmetu;
5.2.2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
5.2.3. apturēt Līguma izpildi normatīvajos aktos noteiktajos gadījumos;
5.2.4. apturēt un atlikt Līgumā paredzētos maksājumus normatīvajos aktos noteiktajos gadījumos;
5.2.5. atkāpties no Līguma normatīvajos aktos noteiktajos gadījumos;
5.2.6. ja Precei vai Pakalpojumam konstatēti trūkumi vai nepilnības, sastādīt defekta aktu un pieprasīt novērst konstatētos trūkumus;
5.2.7. pieņemot Preci vai Pakalpojumu, pieaicināt neatkarīgus speciālistus un ekspertus;
5.2.8. nepieņemt Preci vai Pakalpojumu, ja tas neatbilst Līguma noteikumiem;
5.2.9. aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence.
5.3. Pasūtītāja pienākumi:
5.3.1. pārbaudīt Preces un Pakalpojuma atbilstību Tehniskajā piedāvājumā minētajām prasībām, Precei  un veiktajam Pakalpojumam līdzi dodamās dokumentācijas pilnīgumu un derīgumu;
5.3.2. pieņemt piegādāto Tehniskajam piedāvājumam atbilstošu Preci un veikto Pakalpojumu, ja Prece piegādāta un Pakalpojums veikts saskaņā ar Līguma noteikumiem;
5.3.3. sniegt Izpildītājam nepieciešamo informāciju un dokumentus Līguma izpildei pēc Izpildītāja rakstiskā pieprasījuma;
5.3.4. veikt maksājumu Līgumā noteiktajā kārtībā.
5.4. Izpildītājs ir tiesīgs saņemt samaksu par Pakalpojumu Līgumā noteiktajā kārtībā.
5.5. Izpildītāja pienākumi:
5.5.1. saskaņot ar Pasūtītāju jautājumus, kas saistīti ar Līguma izpildi;
5.5.2. nekavējoties informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, kā arī par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā;
5.5.3. sagatavot un organizēt Preces un Pakalpojuma nodošanu Pasūtītājam;
5.5.4. nodrošināt Preces atmuitošanas pasākumus, t.sk. Preces ievešanai nepieciešamās atļaujas saņemšanu un apmaksāt ar to saistītos izdevumus;
5.5.5. iepazīstināt Pasūtītāju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
5.5.6. Līguma prasībām neatbilstošu un/vai nekvalitatīvu Preci apmainīt pret jaunu, Līguma prasībām atbilstošu un kvalitatīvu, vai novērst trūkumus Līgumā noteiktajā termiņā.
5.6. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līguma 2.1.apakšpunktā noteiktajā līgumcenā, bet ir nepieciešamas Līguma pilnīgai izpildei.
5.7. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Pasūtītājs, ja:
5.7.1. neparedzētie darbi ir ierosināti pēc Pasūtītāja iniciatīvas, precizējot vai papildinot Līguma priekšmetu vai Līguma objektu;
5.7.2. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi;
5.7.3. neparedzēto darbu un pakalpojumu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt.
5.8. Līguma 5.7. apakšpunkts nav attiecināms uz tādiem Pakalpojumiem, kas rodas vai tiek identificēti Pakalpojuma sniegšanas laikā un kurus Puses varēja vai tām vajadzēja paredzēt pirms Līguma noslēgšanas.
5.9. Ja iestājas Līguma 5.6. apakšpunktā minētie apstākļi, neparedzētu darbu izpilde negroza Līguma 2.1. apakšpunktā noteikto līgumcenu. Ja iestājas Līguma 5.7. apakšpunktā minētie apstākļi, Līguma 2.1. apakšpunktā noteiktā līgumcena saistībā ar neparedzētu darbu izpildi tiek grozīta Publisko iepirkumu likumā noteiktajā kārtībā un apjomā.

6. GARANTIJAS SAISTĪBAS

6.1. Izpildītājs uzņemas garantijas saistības Precei, tai skaitā jebkurai tās sastāvdaļai, un Pakalpojumam atbilstoši Tehniskajā piedāvājumā noteiktajam termiņam (turpmāk — Garantijas termiņš), termiņu skaitot no Pakalpojuma nodošanas akta parakstīšanas dienas.  Izpildītājs garantē, ka piegādātā Prece un veiktais Pakalpojums Garantijas termiņā saglabā kvalitāti, drošumu un pilnīgas lietošanas īpašības,
6.2. Visus ar garantijas saistību izpildi saistītos izdevumus sedz Izpildītājs.
6.3. Ja Pasūtītājs Garantijas termiņā konstatē, ka Prece un/vai Pakalpojums  neatbilst Līguma noteikumiem un Tehniskajam piedāvājuma, un, ja Precei vai Pakalpojumam atklājas trūkumi,  Pasūtītājs uz Izpildītāja e-pasta adresi [e-pasta adrese] nosūta defekta aktu. 
6.4. Puses vienojas, ka defekta aktu Izpildītājs ir saņēmis otrajā darba dienā pēc tā nosūtīšanas un defekta akta nosūtīšanas apliecinājums ir izdruka no Pasūtītāja e-pasta informatīvās sistēmas.
6.5. Izpildītāja atbildīgajai personai 2 (divi) darba dienu laikā pēc defekta akta saņemšanas jāvienojas par konstatēto defektu novēršanas kārtību un termiņu, kas nevar būt ilgāks par 60 (sešdesmit) kalendāra dienām. Atzīme par vienošanos tiek izdarīta uz defekta akta un to paraksta Pušu atbildīgās personas.
6.6. Ja Izpildītājs nav izpildījis garantijas saistības Līgumā noteiktajā termiņā, Pasūtītājs ir tiesīgs patstāvīgi vai pieaicinot trešās personas veikt visas nepieciešamās darbības, lai novērstu Preces defektu. Izpildītājs šādā gadījumā atlīdzina Pasūtītājam visus šajā sakarā radušos izdevumus un maksā Līguma 9.3. apakšpunktā noteikto līgumsodu.

7. GARANTIJAS LAIKA SAISTĪBU IZPILDES GARANTIJA

7.1. Izpildītājs 15 (piecpadsmit) dienu laikā pēc dienas, kad Pasūtītājs pieņēmis Pakalpojuma izpildi, Pasūtītājam iesniedz kredītiestādes izdotu garantijas laika saistību izpildes garantiju. Izpildītājs iesniedz Pasūtītājam garantijas laika saistību izpildes garantiju, kas pēc satura atbilst Līguma 6. pielikumā noteiktajam paraugam.
7.2. Pasūtītājs ir tiesīgs atteikties pieņemt Izpildītāja iesniegto garantijas laika saistību izpildes garantiju un Izpildītājs, ja Pasūtītājs to pieprasa, iesniedz Pasūtītājam jaunu garantijas laika saistību izpildes garantiju, ja:
7.2.1. garantijas laika saistību izpildes garantija pēc satura neatbilst Līguma 6. pielikumā noteiktajam paraugam;	
7.2.2. kredītiestāde, kas izdevusi garantijas laika saistību izpildes garantiju, nav reģistrēta Eiropas Savienības dalībvalstī;
7.2.3. kredītiestāde, kas izdevusi garantijas laika saistību izpildes garantiju, nav saņēmusi atļauju (licenci) kredītiestādes darbībai atbilstoši tās valsts normatīvajiem aktiem, kurā tā reģistrēta;
7.2.4. ir pasludināts kredītiestādes, kas izdevusi garantijas laika saistību izpildes garantiju, maksātnespējas process, ir apturēta kredītiestādes saimnieciskā darbība, ir uzsākta tiesvedība par kredītiestādes bankrotu vai ir ziņas, kas liecina, ka līdz garantijas laika saistību izpildes garantijas spēkā esamības beigu termiņam kredītiestāde tiks likvidēta.
7.3.	Pasūtītājs ir tiesīgs izmantot garantijas laika saistību izpildes garantiju (t.i., pieprasīt kredītiestādei, kas izdevusi garantiju, izmaksāt Pasūtītājam visu vai daļu no garantijā paredzētās naudas summas), lai saņemtu naudu, kas Pasūtītājam pienākas saskaņā ar Līguma 6.6. un 9.4. apakšpunktu, un lai segtu zaudējumus, kas Pasūtītājam radušies saistībā ar to, ka Izpildītājs nav izpildījis garantijas laika saistības vai nav tās izpildījis Līgumā noteiktajā termiņā.

8. PAKALPOJUMA KVALITĀTE

	Kvalitatīvs un Līguma prasībām atbilstošs Pakalpojums ir tāds, kas atbilst Līguma noteikumiem, tajā skaitā Tehniskajam piedāvājumam un normatīvajos aktos noteiktajām prasībām attiecībā uz Pakalpojuma kvalitāti, ražotāju standartiem (attiecībā uz Preci).

9. PUŠU ATBILDĪBA

9.1. Ja Izpildītājs kavē Līgumā noteikto izpildes termiņu, tad Pasūtītājam ir tiesības prasīt līgumsoda samaksu 0,1 % (nulle, komats, viens procents) apmērā no Līgumcenas par katru nokavēto dienu, bet ne vairāk kā 10 % (desmit procenti) apmērā no Līgumcenas. 
9.2. Ja Pasūtītājs neveic norēķinu Līguma 2.4. apakšpunktā noteiktajā termiņā, Izpildītājam ir tiesības prasīt līgumsoda samaksu 0,1 % (nulle, komats, viens procents) apmērā par katru nokavēto dienu no noteiktā termiņā kavētās maksājuma summas, bet ne vairāk kā 10 % (desmit procenti) apmērā no Līgumcenas.
9.3. Ja Izpildītājs kavē garantijas laika saistību izpildes termiņu, tad Izpildītājs maksā Pasūtītājam līgumsodu 0,1 % (nulle, komats, viens procents) apmērā no Līgumcenas par katru nokavēto dienu, bet kopā ne vairāk kā 10 % (desmit procenti) no Līgumcenas.
9.4. Līguma 6.6. apakšpunktā minētajā gadījumā līgumsods tiek aprēķināts līdz dienai, kad Izpildītājs pilnībā atlīdzina Līguma 6.6. apakšpunktā paredzētos Pasūtītāja izdevumus.
9.5. Līgumsoda samaksa neatbrīvo Puses no saistību izpildes.

10. NEPĀRVARAMA VARA

Puses nav atbildīgas par saistību, kas tam pielīgtas ar Līgumu, neizpildīšanu tiktāl, ciktāl Puses pierāda, ka neizpildīšanas cēloņi ir bijuši nepārvaramas varas apstākļi. Nepārvaramas varas apstākļi Līguma izpratnē ir: pandēmijas un varas un pārvaldes institūciju rīcība — tiesību aktu, kas tieši un būtiski ietekmē ar Līgumu uzņemto saistību izpildes iespējamību, pieņemšana.
	
11. PUŠU ATBILDĪGĀS PERSONAS

11.1. Pasūtītāja atbildīgās personas Līguma izpildes laikā: 
11.1.1. [vārds uzvārds, tālruņa numurs ____________, e–pasta adrese ______________];
11.1.2. [vārds uzvārds, tālruņa numurs ____________, e–pasta adrese ______________].
11.2. Izpildītāja atbildīgā persona Līguma izpildes laikā: [vārds uzvārds, tālruņa numurs ____________, e–pasta adrese ______________].
11.3. Pušu atbildīgajām personām Līguma darbības laikā ir šādas tiesības un pienākumi:
11.3.1. saskaņot Preces un Pakalpojuma saņemšanas laiku;
11.3.2. parakstīt Pakalpojuma nodošanas aktu, attaisnojuma dokumentu par Pakalpojumu, defekta aktu un citus ar Līguma izpildi saistītos dokumentus;
11.3.3. pieteikt pretenzijas par Līguma saistību nepienācīgu izpildi;
11.3.4. risināt citus organizatoriskus jautājumus, kas saistīti ar Līguma izpildi.

12. LĪGUMA GROZĪŠANA UN IZBEIGŠANA

12.1. Līgumu var grozīt vai izbeigt, Pusēm savstarpēji vienojoties, ievērojot Publisko iepirkumu likuma prasības. Šīs vienošanās tiek noformētas rakstiski un kļūst par Līguma neatņemamām sastāvdaļām.
12.2. Pasūtītājam ir tiesības atkāpties no Līguma, iesniedzot Izpildītājam rakstisku paziņojumu, šādos gadījumos:
12.2.1. Izpildītājs ir vairāk nekā 3 (trīs) mēnešus nokavējis Pakalpojuma izpildes termiņu un termiņa kavējumā nav vainojams pats Pasūtītājs;
12.2.2. Izpildītājs ir izpildījis Pakalpojumu neatbilstoši Līguma noteikumiem, un šī neatbilstība nav vai nevar tikt novērsta 3 (trīs) mēnešu laikā;
12.2.3. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
12.2.4. Izpildītājs Līguma noslēgšanas vai Līguma izpildes laikā pārkāpis normatīvos aktus attiecībā uz Līguma slēgšanu vai izpildi;
12.2.5. Izpildītājam ir pasludināts maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
12.2.6. Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.2.7. ir zaudējusi spēku, atcelta vai citu iemeslu dēļ kļuvusi nerealizējama Pasūtītājam iesniegtā avansa atmaksas garantija vai garantijas laika saistību izpildes garantija un Izpildītājs pēc Pasūtītāja pieprasījuma nav to aizstājis ar jaunu Līguma noteikumiem atbilstošu;
12.2.8. Izpildītājs pārkāpj vai nepilda citu būtisku Līgumā paredzētu pienākumu;
12.2.9. Izpildītājs Pasūtītājam nodarījis zaudējumus;
12.2.10. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % (divdesmit pieci procenti) vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma;
12.2.11. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
12.2.12. ārvalstu finanšu instrumenta vadībā iesaistīta iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % (viens simts procenti) apmērā;
12.2.13. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai;
12.2.14. ārējā normatīvajā aktā noteiktajos gadījumos;
12.2.15. citos Līgumā noteiktajos gadījumos.
12.3. Jebkurai no Pusēm ir tiesības vienpusēji atkāpties no Līguma, iesniedzot otrai Pusei rakstisku paziņojumu, ja nepārvaramas varas apstākļi turpmāku Līguma izpildi padara neiespējamu vai ja nepārvaramas varas apstākļi kopā ilguši vairāk par 3 (trīs) mēnešiem.
12.4. Līguma 12.2.1., 12.2.2., 12.2.5.—12.2.9., 12.2.11., 12.2.14. un 12.2.15. apakšpunktā paredzēto tiesību atkāpties no Līguma Pasūtītājs var izlietot, ja Izpildītājs ir ticis brīdināts par iespējamo vai plānoto Līguma izbeigšanu un 10 (desmit) dienu laikā pēc brīdinājuma saņemšanas nav novērsis Līguma izbeigšanas pamatu.
12.5. Ja Līgums tiek izbeigts pamatojoties uz Līguma 12.2.1.—12.2.7., 12.2.10. vai 12.2.11. apakšpunktu vai ja Līgums tiek izbeigts pamatojoties uz Līguma 12.2.12. apakšpunktu, un pielaistajos normatīvo aktu pārkāpumos ir vainojams Izpildītājs, tad:
12.5.1. Izpildītājs 10 (desmit) dienu laikā no Līguma izbeigšanās dienas atmaksā Pasūtītājam visu no Pasūtītāja saņemto atlīdzību;
12.5.2. Izpildītājs pieņem atpakaļ no Pasūtītāja tam nodoto Preci. Izpildītājs veic Preces nogādāšanu uz savu uzņēmumu vai jebkuru citu Izpildītāja izvēlētu vietu. Visus izdevumus, kas saistīti ar piegādāto Preces transportēšanu, sedz Izpildītājs;
12.5.3. Pasūtītājs zaudē visas Līgumā paredzētās īpašumtiesības un lietošanas tiesības;
12.5.4. Pasūtītājs neatlīdzina Izpildītājam nekādus zaudējumus, kas Izpildītājam radušies saistībā ar Līguma izbeigšanu;
12.5.5. Izpildītājs atlīdzina Pasūtītājam visus zaudējumus, kas Pasūtītājam radušies saistībā ar Līguma izbeigšanu, kā arī Pasūtītājam ir tiesības prasīt no Izpildītāja līgumsodu līdz 10 % (desmit procenti) apmērā no Līgumcenas.
12.6. Ja Līgums tiek izbeigts pamatojoties uz Līguma 12.2.12. apakšpunktu un pielaistajos normatīvo aktu pārkāpumos ir vainojams Pasūtītājs vai ja Līgums tiek atcelts pamatojoties uz Līguma 12.2.13. apakšpunktu, tad:
12.6.1. Izpildītājs 10 (desmit) dienu laikā no Līguma izbeigšanās dienas atmaksā Pasūtītājam visu no Pasūtītāja saņemto atlīdzību;
12.6.2. Izpildītājs pieņem atpakaļ no Pasūtītāja tam nodoto Preci. Izpildītājs veic Preces nogādāšanu uz savu uzņēmumu vai jebkuru citu Izpildītāja izvēlētu vietu;
12.6.3. Pasūtītājs zaudē visas Līgumā paredzētās īpašumtiesības un lietošanas tiesības;
12.6.4. Pasūtītājs atlīdzina Izpildītājam visus izdevumus un zaudējumus, kas Izpildītājam radušies saistībā ar Līguma izbeigšanu. Ja Līgums tiek izbeigts pamatojoties uz Līguma 12.2.12. apakšpunktu, tad Izpildītājam papildus ir tiesības prasīt no Pasūtītāja līgumsodu līdz 10 % (desmit procenti) apmērā no Līgumcenas.
12.7. Citos Līguma izbeigšanas gadījumos, attiecībā uz kuriem Līguma 12.5.—12.6. apakšpunktā nav paredzētas Līguma izbeigšanas sekas, Puses par Līguma izbeigšanas sekām vienojas atsevišķi.
12.8. Būtiski Līguma grozījumi ir pieļaujami šādos gadījumos:
12.8.1. Preces ražotājs pārstājis ražot Preci pēc Preces tehniskajiem parametriem, kas noteikti Līgumā, bet piedāvā ekvivalentu Preci vai ar labākiem tehniskajiem parametriem;
12.8.2. Līguma izpildes termiņi var tikt pagarināti, ja objektīvu iemeslu dēļ Izpildītājs nevar Līgumā noteiktajā kārtībā uzsākt vai piegādāt Preci un izpildīt Pakalpojumu Līgumā noteiktajā termiņā.
12.9. Ja Izpildītājs ārkārtas situācijas dēļ, kas būtiski apgrūtina nolīgto saistību izpildi, nevar piegādāt Preci un izpildīt Pakalpojumu Līgumā noteiktajā termiņā, tad Izpildītājs var prasīt un Pasūtītājs ir tiesīgs pagarināt šādu Pakalpojuma izpildes termiņu.
12.10. Izpildītājs, lūdzot pagarināt Pakalpojuma izpildes termiņu, iesniedz Pasūtītājam pamatojošos dokumentus, kas nepārprotami norāda uz Pakalpojuma izpildes kavējuma faktu un objektīvos apstākļus, kas ietekmē Pakalpojuma izpildes termiņu.
12.11. Pasūtītājs, izvērtējot Izpildītāja iesniegtos dokumentus, ir tiesīgs pagarināt Pakalpojuma izpildes termiņu par tādu laika periodu, kāds objektīvi ir nepieciešams, lai novērstu neparedzēto apstākļu radītās sekas uz Līguma izpildi.

13. ĪPAŠUMTIESĪBAS UN LIETOŠANAS TIESĪBAS

13.1. Prece pāriet Pasūtītāja īpašumā, tiklīdz Pasūtītājs pieņem Pakalpojuma izpildi.
13.2. Visas Autortiesību likumā noteiktās autora mantiskās tiesības attiecībā uz Preces programmatūru pāriet Pasūtītāja īpašumā, tiklīdz Pasūtītājs pieņem Pakalpojuma izpildi.
13.3. Izpildītājs nodrošina, ka Pasūtītājam (un jebkurai citai Latvijas Republikas tiešās pārvaldes iestādei) ir vienkāršas (neekskluzīvas) un tālāk nenododamas, bet termiņu un apjoma ziņā neierobežotas tiesības:
13.3.1. lietot Preces programmatūru — t.i., ielādēt, izmantot un glabāt programmatūru;
13.3.2. Preces programmatūras lietošanas nolūkos īslaicīgi vai pastāvīgi reproducēt programmatūru.
13.4. Izpildītājs nodrošina, ka Pasūtītājam ir vienkāršas (neekskluzīvas) un tālāk nenododamas, bet termiņu ziņā neierobežotas tiesības lietot programmnodrošinājumu Līgumā noteiktajā apjomā.

14. APAKŠUZŅĒMĒJI

14.1. Izpildītājs Līgumu saistību izpildē ne/piesaista apakšuzņēmējus atbilstoši Publisko iepirkumu likuma 62.panta prasībām (Līguma apakšpunkts tiks precizēts atbilstoši pretendenta, kuram tika piešķirtas līguma noslēgšanas tiesības, piedāvājumā norādīto informāciju par līgumā izpildē iesaistītājiem apakšuzņēmējiem Iepirkuma ietvaros; šajā apakšpunktā norāda vai nenorāda apakšuzņēmēju juridisko nosaukumu un reģistrācijas numuru).
14.2. Jebkura apakšuzņēmēju piesaiste un nomaiņa notiek saskaņā ar Publisko iepirkumu likuma prasībām.
14.3. Ja Izpildītājam rodas nepieciešamība piesaistīt un nomainīt apakšuzņēmējus, tad Izpildītājs  Pasūtītājam iesniedz:
14.3.1. iesniegumu ar informāciju par apakšuzņēmēju, kuru paredzēts iesaistīt Līguma izpildē, norādot informāciju saskaņā ar Iepirkuma nolikumā prasīto;
14.3.2. kvalifikāciju apliecinošos dokumentus atbilstoši Iepirkuma nolikumā noteiktajam.
14.4. Pasūtītājs ir tiesīgs pieprasīt no Izpildītāja papildus nepieciešamus dokumentus lēmuma pieņemšanai par apakšuzņēmēja piesaisti vai nomaiņu, ja šādi dokumenti ir nepieciešami saskaņā ar Publisko iepirkumu likumu. 
14.5. Pasūtītājs Publisko iepirkumu likuma noteiktajā termiņā izskata Izpildītāja iesniegtos dokumentus par apakšuzņēmēju piesaisti vai maiņu un sniedz atbildi Izpildītājam.
14.6. Pasūtītājs noraida Izpildītāja iesniegto priekšlikumu apakšuzņēmēju piesaistei un nomaiņai, ja pastāv kāds no Publisko iepirkumu likuma 62. panta otrās, trešās vai ceturtās daļas nosacījumiem.
14.7. Trešo personu, t.sk. apakšuzņēmēju, pieaicināšana Pakalpojuma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības. Izpildītājs apliecina, ka atbilstoši Publisko iepirkumu likuma 62. panta ceturtās daļas prasībām Pakalpojumam, kurš tika veikts Valsts robežsardzes Aviācijas pārvaldē, pēc adreses “Jaunsmilgas”, Runtorta, Isnaudas pagasts, Ludzas novads, Latvijas Republika, LV-5701 tiek piesaistīti apakšuzņēmēji un apakšuzņēmēju apakšuzņēmēji, kuri norādīti Līguma 7. pielikumā.   
14.8. Izpildītājs ir atbildīgs par to, lai saskaņā ar Līgumu Pakalpojuma izpildē iesaistīts apakšuzņēmējs nepiesaistītu Pakalpojuma izpildē trešās personas, tostarp apakšuzņēmējus, neievērojot Līgumā noteikto kārtību.

15. CITI NOTEIKUMI

15.1. Visi Pušu strīdi, kas rodas Līguma izpildes laikā, tiek izskatīti Pušu savstarpējās sarunās, kas tiek protokolētas. Ja Pusēm neizdodas vienoties 30 (trīsdesmit) dienu laikā no strīda izcelšanās dienas, tad strīda izskatīšana notiek Latvijas Republikas vispārējās jurisdikcijas tiesā pēc Pasūtītāja juridiskās adreses.
15.2. Nekādi strīdi vai domstarpības neatbrīvo Puses no saistību izpildes, ko tām uzliek Līgums.
15.3. Puses garantē konfidencialitātes principa ievērošanu un apņemas nenodot trešajām personām Līguma izpildes gaitā par otru Pusi iegūto informāciju, izņemot Latvijas Republikas normatīvajos aktos noteiktajos gadījumos.
15.4. Līgums ir saistošs Pusēm, kā arī to tiesību un saistību pārņēmējiem.
15.5. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, atbildīgā persona, telefona, e–pasta adrese, adrese, informācija par iesaistītajiem apakšuzņēmējiem, kā arī par apakšuzņēmēju apakšuzņēmējiem (tajā skaitā par papildus piesaistītājiem norādot to nosaukumu, kontaktinformāciju un pārstāvēttiesīgo personu, ciktāl minētā informācija ir zināma), kura norādīta Līguma 7.pielikumā u.tml., tad Puse nekavējoties rakstiski paziņo par to otrai Pusei. Šāds paziņojums nav uzskatāms par Līguma grozījumiem Līguma 12.1. apakšpunkta izpratnē.
15.6. Līgums sastādīts uz 9 (deviņi) lapām elektroniskā dokumenta veidā. Līgums kopā ar pielikumiem ir parakstīts ar drošu elektronisko parakstu un satur laika zīmogu. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums.
15.7. Līguma neatņemamas sastāvdaļas ir:
15.7.1. 1. pielikums “Tehniskais piedāvājums” uz __ (skaitlis vārdiem) lapām;
15.7.2. 2. pielikums “Finanšu piedāvājums” uz __ (skaitlis vārdiem) lapām;
15.7.3. 3. pielikums “Pakalpojuma nodošanas akts” uz __ (skaitlis vārdiem) lapām;
15.7.4. 4. pielikums “Defekta akts” uz __ (skaitlis vārdiem) lapām;
15.7.5. 5. pielikums “Avansa atmaksas garantija” uz __ (skaitlis vārdiem) lapām;
15.7.6. 6. pielikums “Garantijas laika saistību izpildes garantija” uz __ (skaitlis vārdiem) lapām.
15.7.7. 7. pielikums “Apakšuzņēmēju saraksts saskaņā ar Publisko iepirkumu likuma 63.panta ceturto daļu” uz __ (skaitlis vārdiem) lapām.
		
16. PUŠU REKVIZĪTI

	Pasūtītājs:

Valsts robežsardze
Vienotais reģistrācijas kods: 90000086402
Juridiskā adrese: Rūdolfa iela 5, Rīga. LV-1012




(elektroniskais paraksts)  [V. Uzvārds]
	Izpildītājs:

[Iepirkuma procedūras uzvarētāja nosaukums] 
Vienotais reģistrācijas kods:
Juridiskā adrese:
Banka:
Kods: 
Konts: 

(elektroniskais paraksts) [V. Uzvārds]





DOKUMENTS IR PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU



Līguma Nr.____________
(iepirkuma identifikācijas numurs VRS 2023/36-02-AVP-RPVP)
1. pielikums


TEHNISKAIS PIEDĀVĀJUMS


(Saskaņā ar konkursa procedūras ar sarunām ID Nr.VRS 2023/36-02-AVP-RPVP tehniskā piedāvājuma formu un atbilstoši pretendenta galīgajam tehniskajam piedāvājumam. Tehniskā piedāvājuma saturs tiks precizēts Līguma slēgšanas laikā).



Līguma Nr.____________
(iepirkuma identifikācijas numurs VRS 2023/36-02-AVP-RPVP)
2. pielikums


FINANŠU PIEDĀVĀJUMS

(Saskaņā ar konkursa procedūras ar sarunām ID Nr. VRS 2023/36-02-AVP-RPVP a finanšu piedāvājuma formu un atbilstoši pretendenta piedāvājumam. Finanšu piedāvājuma saturs tiks precizēts Līguma slēgšanas laikā).



















Līguma Nr.____________
(iepirkuma identifikācijas numurs VRS 2023/36-02-AVP-RPVP) 
3. pielikums

PROJEKTS

PAKALPOJUMA NODOŠANAS AKTS
[vieta]
______________________
  (akta parakstīšanas datums)

1. Preces dati:	
1.1. Preces nosaukums____________________________;
1.2. Citi 20___. gada __.____________ līguma Nr.___ (iepirkuma identifikācijas numurs VRS 2023/36-02-AVP-RPVP) 4.3. apakšpunktā norādītie dokumenti: 
1.2.1._______________________________
1.2.2. _______________________________
1.2.3. u.c.
1.3. Piezīmes ____________________________________________________________
_____________________________________________________________________________
_____________________________________________________________________________

2. Preces un Pakalpojuma atbilstība Tehniskajam piedāvājumam (izdara ierakstus pēc pārbaudes):
_____________________________________________________________________________
_______________________________________________________________________________________________________________________________________________________________________________________________________________________________________

	


3. Parakstot šo aktu, Izpildītājs nodod, bet Pasūtītājs pieņem Pakalpojumu.
4. Akts sastādīts uz __ (__) lapām 2 (divi) oriģināla eksemplāros, no kuriem viens eksemplārs tiek nodots Izpildītāja atbildīgajai personai, viens eksemplārs tiek nodots Pasūtītāja atbildīgajai personai. Abiem akta eksemplāriem ir vienāds juridisks spēks.

	Izpildītāja atbildīgā persona:
	Pasūtītāja atbildīgā persona:

	

(vārds, uzvārds, paraksts)
	

(vārds, uzvārds, paraksts)

Līguma Nr.____________
(iepirkuma identifikācijas numurs VRS 2023/36-02-AVP-RPVP) 
4. pielikums

PROJEKTS

Defekta akts
(aizpilda saskaņā ar līguma 6.3. apakšpunktu)
								

20___. gada ___. _____________

	Preces nosaukums
	Preces daudzums
(gab.)
	Konstatētais defekts
	Defekta novēršanas veids
	Defekta novēršanas termiņš
	Defektu konstatējošās personas
(vārds, uzvārds)
	Atzīme par novērsto defektu

	
	
	
	
	
	
	

	
	
	
	
	
	
	


Defekta akts sastādīts uz __ (_______) lapām, pa vienam eksemplāram katrai no Pusēm.

Defekta aktu sastādīja:
	Pasūtītāja atbildīgā persona:
	

	
	
	(amats, vārds, uzvārds, paraksts)

	
	
	

	Defekta aktu saņēma:
	(pasūtītāja adrese, reģ. Nr. u.c. rekvizīti)

	Izpildītāja atbildīgā persona:
	

	
	
	(amats, vārds, uzvārds, paraksts)

	
	
	

	
	
	(izpildītāja adrese, reģ. Nr. u.c. rekvizīti)



	
	/                                        /
	
	
	/                                      /      

	
	
	
	
	

	20__. gada
	
	.
	
	
	20__. gada
	
	.
	




Līguma Nr. ______________
(iepirkuma identifikācijas numurs VRS 2023/36-02-AVP-RPVP)
5. pielikums

AVANSA ATMAKSAS GARANTIJA

[Avansa atmaksas garantijas izdošanas vieta][footnoteRef:1] [1:  Šeit un turpmāk iezīmētajās kvadrātiekavās dota norāde uz informāciju, kas, sagatavojot avansa atmaksas garantiju, atspoguļojama kvadrātiekavu vietā.] 


[Avansa atmaksas garantijas izdošanas datums]

[Kredītiestādes firma vai apdrošināšanas sabiedrība, vienotais reģistrācijas numurs un juridiskā adrese], turpmāk — Kredītiestāde, ir informēta par to, ka [Līguma noslēgšanas datums] starp mūsu klientu [IZPILDĪTĀJA firma, vienotais reģistrācijas numurs un juridiskā adrese], turpmāk — Izpildītājs, un Valsts robežsardzi ([PASŪTĪTĀJA nodokļu maksātāja reģistrācijas numurs un juridiskā adrese]), turpmāk — Pasūtītājs, ir noslēgts līgums par GSM ierīču atrašanās vietas noteicēja ierīkošanu gaisa kuģiem, turpmāk — Līgums. Saskaņā ar Līguma noteikumiem, lai nodrošinātu Izpildītāja saistību izpildi attiecībā uz avansa maksājuma atmaksu Pasūtītājam Līgumā noteiktajos gadījumos, Izpildītājam jāiesniedz Pasūtītājam avansa atmaksas garantija.

Ņemot vērā iepriekš minēto, Kredītiestāde neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot [norāda (ar cipariem un vārdiem) naudas summu, kas ir vienāda ar naudas summu, kuru PASŪTĪTĀJAM saskaņā ar Līgumu jāsamaksā IZPILDĪTĀJAM kā priekšapmaksa (ieskaitot pievienotās vērtības nodokli)] EUR, gadījumā, ja, ievērojot šajā garantijā noteiktās prasības, Kredītiestādei ir iesniegts atbilstošs Pasūtītāja parakstīts dokuments, turpmāk — Pieprasījums, ar kuru Pasūtītājs pieprasa Kredītiestādei veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas.

Pasūtītājam pirms Pieprasījuma iesniegšanas nav jāpieprasa Izpildītājam saņemtā avansa atmaksa. 

Pieprasījums iesniedzams papīra formā vai elektroniski. Elektroniski iesniegšana veicama autentificēta ziņojuma veidā, izmantojot elektronisko parakstu ar laika zīmogu. 

Šī garantija ir spēkā līdz [norāda termiņu (konkrētu datumu), kas ir 4 (četri) mēnešus vēlāks par Līgumā noteikto pakalpojuma izpildes termiņu], turpmāk — Beigu datums. Kredītiestādei jāsaņem Pieprasījums ne vēlāk kā Beigu datumā [norāda tās Kredītiestādes struktūrvienības adresi, kurā iesniedzams Pieprasījums] vai [norāda Kredītiestādes e-pasta adresi] (ja Pieprasījuma iesniegšana tiek veikta elektroniski).

Šī garantija ir pakļauta Vienotajiem pieprasījuma garantiju noteikumiem (The Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas vispārējās jurisdikcijas tiesā.

[Amata nosaukums]                                             [z.v.]     [paraksts]	       [paraksta atšifrējums]




Līguma Nr. ______________
(iepirkuma identifikācijas numurs VRS 2023/36-02-AVP-RPVP)
6. pielikums


Valsts robežsardzei

Rūdolfa ielā 5, Rīgā,
Latvijā, LV-1012

GARANTIJAS LAIKA SAISTĪBU IZPILDES GARANTIJA

[Garantijas laika saistību izpildes garantijas izdošanas vieta][footnoteRef:2] [2:  Šeit un turpmāk iezīmētajās kvadrātiekavās dota norāde uz informāciju, kas, sagatavojot garantijas laika saistību izpildes garantiju, atspoguļojama kvadrātiekavu vietā.] 


[Garantijas laika saistību izpildes garantijas izdošanas datums]

[Kredītiestādes firma vai apdrošināšanas sabiedrība, vienotais reģistrācijas numurs un juridiskā adrese], turpmāk — Kredītiestāde, ir informēta par to, ka [Līguma noslēgšanas datums] starp mūsu klientu [IZPILDĪTĀJA firma, vienotais reģistrācijas numurs un juridiskā adrese], turpmāk — Izpildītājs, un Valsts robežsardzi ([PASŪTĪTĀJA nodokļu maksātāja reģistrācijas numurs un juridiskā adrese]), turpmāk — Pasūtītājs, ir noslēgts līgums par GSM ierīču atrašanās vietas noteicēja ierīkošanu gaisa kuģiem, turpmāk — Līgums. Saskaņā ar Līguma noteikumiem Izpildītājam jāiesniedz Pasūtītājam garantijas laika saistību izpildes garantija.

Ņemot vērā iepriekš minēto, Kredītiestāde neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot [norāda (ar cipariem un vārdiem) naudas summu, kas ir vienāda ar 10 % (desmit procenti) no Līgumā noteiktās līgumcenas] EUR, gadījumā, ja, ievērojot šajā garantijā noteiktās prasības, Kredītiestādei ir iesniegts atbilstošs Pasūtītāja parakstīts dokuments (turpmāk — Pieprasījums), ar kuru Pasūtītājs pieprasa Kredītiestādei veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas.

Pieprasījums iesniedzams papīra formā vai elektroniski. Elektroniski iesniegšana veicama autentificēta ziņojuma veidā, izmantojot elektronisko parakstu ar laika zīmogu. 

Šī garantija ir spēkā līdz [norāda termiņu (konkrētu datumu), kas ir 4 (četri) mēnešus vēlāks par Līgumā noteiktā garantijas laika pēdējo dienu], turpmāk — Beigu datums. Kredītiestādei jāsaņem Pieprasījums ne vēlāk kā Beigu datumā [norāda tās Kredītiestādes struktūrvienības adresi, kurā iesniedzams Pieprasījums] vai [norāda Kredītiestādes e-pasta adresi] (ja Pieprasījuma iesniegšana tiek veikta elektroniski).

Šī garantija ir pakļauta Vienotajiem pieprasījuma garantiju noteikumiem (The Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas vispārējās jurisdikcijas tiesā.

[Amata nosaukums]			        [z.v.]	     [paraksts]	       [paraksta atšifrējums]























































Līguma Nr.____________
(iepirkuma identifikācijas numurs VRS 2023/36-02-AVP-RPVP) 
4. pielikums

PROJEKTS

Apakšuzņēmēju saraksts saskaņā ar Publisko iepirkumu likuma 63. panta ceturto daļu

	Nr. p.k.
	Apakšuzņēmēja/apakšuzņēmēja apakšuzņēmēju juridiskais nosaukums
	Vienotais reģistrācijas kods
	Kontaktinformācija (telefona numurs, e-pasts) un pārstāvēttiesīgā persona (vārds, uzvārds un amats)[footnoteRef:3] [3:  Šeit informācija tiek uzrādīta ciktāl minētā informācija ir zināma. ] 


	
	
	
	

	
	
	
	

	
	
	
	

	
	
	
	

	
	
	
	



Izpildītājs:
[Izpildītāja  paraksts]
